Faza a Patra

**Faza a Patra** este a patra parte din Universul Cinematografic Marvel și prima parte din Saga Multiversului. Aceasta este formată din 6 filme și 9 seriale, fiind cea mai lungă fază din istoria actuală a UCM.

## Filme

### *Văduva Neagră* (2021)

În thrillerul „Văduva Neagră” de la Marvel Studios, un thriller cu spioni care promite multă acțiune, Natasha Romanoff, alias Văduva Neagră, se confruntă cu paginile întunecate ale jurnalului său, când apare o conspirație periculoasă legată de trecut. Urmărită de o forță care nu se dă în lături de la nimic pentru a o doborî, Natasha trebuie să-și înfrunte propriul trecut de spion și relațiile destrămate, lăsate în urmă cu mult înainte de a deveni un Răzbunător. Scarlett Johansson își reia rolul de Natasha/Văduva Neagră, Florence Pugh o joacă pe Yelena, David Harbour pe Alexei/Gardianul Roșu, iar Rachel Weisz este Melina.

### *Shang-Chi și Legenda Celor Zece Inele* (2021)

SHANG-CHI ȘI LEGENDA CELOR ZECE INELE al Studiourilor Marvel îl are în centru pe Simu Liu în rolul lui Shang-Chi, care e nevoit să se confrunte cu trecutul pe care îl credea lăsat în urmă și să-și înfrunte tatăl, liderul periculoasei Organizații a celor Zece Inele. În film mai joacă Awkwafina în rolul lui Katy - prietena lui Shang-Chi, Meng’er Zhang, Fala Chen și Florian Munteanu, alături de Michelle Yeoh în rolul Ying Nan și Tony Leung în rolul Xu Wenwu.

### *Eternii* (2021)

„Eternii” produs de Marvel Studios adaugă un nou set de super eroi în Universul Cinematografic Marvel. Această poveste epică de-a lungul a mii de ani prezintă un grup de eroi nemuritori care au protejat Pământul de la începuturi. Când un vechi dușman misterios al omenirii revine, niște creaturi numite Devianți, Eternii trebuie să iasă din umbră și să se reunească pentru a proteja Pământul din nou.

### *Omul-Păianjen: Niciun drum spre casă* (2021)

Când identitatea secretă a lui Peter Parker e dezvăluită, el îi cere ajutorul lui Doctor Strange, ca să facă lumea să uite că e Omul-Păianjen. Dar vraja nu merge bine, distruge multiversul și aduce răufăcători care ar putea distruge lumea.

### *Doctor Strange în Multiversul Nebuniei* (2022)

În „Doctor Strange în Multiversul Nebuniei” de la Marvel Studios, Universul Cinematografic Marvel descoperă Multiversul și își forțează limitele. Doctor Strange cu ajutorul aliaților mistici, atât vechi, cât și noi, străbate realitățile alternative periculoase și captivante ale Multiversului pentru a se confrunta cu un nou adversar misterios.

### *Thor: Iubire și Tunete* (2022)

În „Thor: Iubire şi Tunete” de la Marvel Studios, Zeul Tunetului face echipă cu Regele Valkyrie, Korg și fosta iubită devenită Puternica Thor, Jane Foster, pentru a lupta cu un ucigaș galactic cunoscut sub numele de Gorr Zeul-Măcelar.

### *Pantera Neagră: Wakanda pentru totdeauna* (2022)

În „Pantera Neagră: Wakanda pentru totdeauna” de la Marvel Studios, regina Ramonda, Shuri, M’Baku, Okoye și Dora Milaje luptă să-și protejeze poporul de forțe exterioare, după moartea regelui T’Challa. În timp ce wakandezii caută alinare în noua etapă e vieții comune, eroii trebuie să se reunească pentru a croi un nou drum pentru regatul Wakanda, cu ajutorul Câinelui de război Nakia și a lui Everett Ross. Distribuției i se alătură Tenoch Huerta în rolul lui Namor, regele poporului subacvatic și Dominique Thorne, Michaela Coel, Mabel Cadena și Alex Livanalli.

## Seriale

### *WandaVision* (2021)

Marvel Studios prezintă serialul ”WandaVision”, un amestec între televiziunea clasică și Universul Cinematografic Marvel, în care Wanda Maximoff (Elisabeth Olsen) și Vision (Paul Bettany), două ființe cu superputeri care trăiesc o viață idilică în suburbie, încep să suspecteze că lucrurile nu sunt așa cum par.

### *Șoimul și Soldatul Iernii* (2021)

Producția Marvel Studios „Șoimul și Soldatul Iernii” îi are ca protagoniști pe Anthony Mackie în rolul lui Sam Wilson, adică Șoimul, și pe Sebastian Stan care îl interpretează pe Bucky Barnes, cunoscut și ca Soldatul Iernii. Cei doi, care se întâlnesc la finalul filmului „Răzbunătorii: Sfârșitul jocului”, fac echipă într-o mare aventură care le va testa abilitățile și răbdarea. În regia lui Kari Skogland și avându-l ca scenarist principal pe Malcom Spellman, seria de șase episoade îi mai are ca protagoniști pe Daniel Brühl în rolul lui Zemo, Emily VanCamp în rolul lui Sharon Carter și pe Wyatt Russell în rolul lui John Walker.

### *Loki* - *Sezonul 1* (2021)

În producția Marvel Studios ”Loki”, versatilul erou răufăcător Loki își asumă rolul de Zeu al Farselor într-un nou serial. Acțiunea serialului este continuarea evenimentelor din ”Răzbunătorii: Finalul jocului.”

### *Și dacă...? – Sezonul 1* (2021)

„Și dacă…?" rescrie povestea în Universul Cinematografic Marvel (UCM), reimaginând evenimente celebre din filme în moduri neașteptate. Primul serial animat de la Marvel Studios se concentrează pe diferiți eroi din UCM, cu o distribuție vocală care include o serie de vedete care își reiau rolurile.

### *Hawkeye* (2021)

„Hawkeye” de la Marvel Studios e un serial original plasat post-blip în New York, în care fostul Răzbunător Clint Barton alias Hawkeye are o misiune aparent simplă: un Crăciun petrecut în familie. Dar, atunci când reîntâlnește o amenințare din trecut, Hawkeye se vede nevoit să facă echipă cu Kate Bishop, o arcașă abilă de 22 de ani, mare fană a acestuia, pentru a demasca o grupare infracțională.

### *Moon Knight* (2022)

Când Steven Grant, un angajat timid al unui magazin de suveniruri, începe să aibă pierderi de memorie și amintiri din altă viață, el descoperă că suferă de tulburare disociativă de identitate și împarte trupul cu mercenarul Marc Spector. În timp ce dușmanii lui Steve/Marc ies la iveală, cei doi trebuie să facă față identităților lor complexe, în lumea periculoasă a misterelor atotputernicilor zei egipteni.

### *Ms. Marvel* (2022)

„Ms. Marvel” de la Marvel Studios e un serial original care o are în centru pe Kamala Khan, o adolescentă americancă musulmană din Jersey City. Gamer avid și scriitoare neobosită de fan-fiction, Kamala e o mare admiratoare a super eroilor, cu o imaginație debordantă—în mod special când vine vorba despre Captain Marvel. Totuși, Kamala simte că nu se integrează nici la școală, nici acasă—până când capătă ea însăși puteri ca ale idolilor săi. Viața-i mai frumoasă când ai super puteri, nu-i așa?

### *Eu sunt Groot* (2022)

Nimeni nu poate păzi galaxia de acest micuț neastâmpărat! Așa că pregătește-te ca micuțul Groot să fie în centrul atenției în propria sa colecție de scurtmetraje, în zilele sale de glorie în care a dat de bucluc – printre stele. Cinci scurtmetraje originale “Eu sunt Groot”, cu mai multe personaje noi și neobișnuite, îl au ca protagonist pe micuțul preferat al tuturor, micuțul Groot, dublat de Vin Diesel, care îi dă voce lui Groot în franciza “Gardienii Galaxiei”.

### *She-Hulk: Avocata apărării* (2022)

În „She-Hulk: Avocata apărării” de la Marvel Studios, Jennifer Walters – o avocată specializată în procese care implică supraoameni – trebuie să facă față vieții complicate de femeie de 30 de ani, care, întâmplător, devine și un uriaș de 2 metri, verde și cu superputeri.

## Episoade speciale

### *Marvel Studios Prezintă: Noaptea Vârcolacului* (2022)

Într-o noapte sinistră, un ordin secret al vânătorilor de monștri reapare din umbră și se reunește la întunecatul Templu Bloodstone, cu prilejul morții conducătorului lor. Comemorarea macabră a vieții acestuia îi angrenează pe participanți într-o competiție mortală misterioasă, pe urmele unei relicve puternice – o vânătoare care îi va aduce față în față cu un monstru periculos.

## Referințe

1. ↑ Vizionează Văduva Neagră | Film integral | Disney+ (disneyplus.com)
2. ↑ Vizionează Shang-Chi şi Legenda Celor Zece Inele | Film integral | Disney+ (disneyplus.com)
3. ↑ Vizionează Eternii | Film integral | Disney+ (disneyplus.com)
4. ↑ Omul-Păianjen: Niciun drum spre casă • HBO Max (hbomax.com)
5. ↑ Vizionează Doctor Strange în Multiversul Nebuniei | Film integral | Disney+ (disneyplus.com)
6. ↑ Vizionează Thor: Iubire şi Tunete | Film integral | Disney+ (disneyplus.com)
7. ↑ Pantera Neagră: Wakanda pentru totdeauna - Trailer & Data de lansare | Disney
8. ↑ Vizionează WandaVision | Disney+ (disneyplus.com)
9. ↑ Vizionează Șoimul și Soldatul Iernii | Disney+ (disneyplus.com)
10. ↑ Vizionează Loki | Disney+ (disneyplus.com)
11. ↑ Vizionează Și dacă...? | Disney+ (disneyplus.com)
12. ↑ Vizionează hawkeye | Disney+ (disneyplus.com)
13. ↑ Vizionează Moon Knight | Disney+ (disneyplus.com)
14. ↑ Vizionează Ms. Marvel | Disney+ (disneyplus.com)
15. ↑ 15,0 15,1 Premierele lunii august 2022 | Știri Disney+ România (stiridisneyplus.ro)
16. ↑ Premiere Disney+ în luna octombrie | Știri Disney+ România (stiridisneyplus.ro)